Title: Szabályokon innen és túl
Description: Máthé Andrea esztéta, művészeti író színvonalas esszégyűjteményének első részében kortárs művészeti, művészetelméleti kérdésekkel foglalkozik konkrét művek értelmezésén keresztül. Képzőművészeti alkotások - elsősorban festmények, képek - állnak érdeklődése középpontjában, mint pl. Salvador Dalí híres, A kereszten függő Krisztusa, az olasz realista Segantini két festménye, Escher grafikái egy római kiállítása kapcsán vagy a barokk illúzió jegyében született trompe l'oeil festészet izgatják (Cornelisz Norbertus Gijbrechts: Egy bekeretezett festmény visszája), de kitekint a film (A párnakönyv - Kéz/írás/érintés; Széljegyzetek egy jelenséghez és néhány műalkotáshoz), az irodalom (Talajtalanul - avagy az erotika, és ha még van, mi az egyáltalán) és a tánc (a kötetnek is címet adó Szabályokon innen és túl - A csodálatos mandarin című írás Bozsik Yvette és Mészáros Márta táncfilmje) műfaja felé is. A művészet kérdéseire szerteágazó szempontok bevonásával keresi a választ eltérő időszakokban készült, de egymáshoz kötődő műalkotások, műfajok illetve egy időben hasonló témáról, de különböző megközelítésben készült művek között. Mindeközben a hozzájuk kapcsolódó gyakorlati, mindennapi jelenségekről, reflexiókról is ír. A második rész kísérleti szöveg naplóformában, Diáriumok címmel, amely az idézetek és a mindennapi beszéd összeillesztésére, illetve ellenpontozására épül. A vájt fülű művészetkedvelők számára izgalmas kalandozást a szövegben való keresést támogató képjegyzék és névmutató zárja. "www.kello.hu  minden jog fenntartva."
Subjects: Art, Philosophy, Art criticism